I. REND. 



BÚVÁROK. 



URINATORES. 



Testük izmos, hengeres vagy palaczkalakú ; csőrük — nem hosszabb, 

 inkább rövidebb a fejnél — erős, hegyes gyilok- vagy késszerű, oldalt 

 összenyomott, a kávák széle éles, orrlyukaik hasítékalakúak, többnyire 

 elzárhatók; a koponya hátul keskenyedő; szárnyaik aránylag kicsinyek, 

 keskenyek és hegyesek, némelyeknél elcsenevészedett pikkelyszerű toUa- 

 zatúak s így repülésre alkalmatlanok; a farktollak száma tizenkettőnél 

 rendesen több, maga a fark rövid és fejletlen, sőt egészen hiányzik; a 

 három vagy négy ujjú úszólábon mindig csak az előre álló három ujj 

 van úszóhártyával összekötve, némelyeknél azonban hasadt úszólábat is 

 találunk, a lábak egészen a test végéből látszanak kinőni s a felső czomb 

 teljesen a tollazatba rejtőzik, úgy, hogy ülés közben a lapos csűdre reá- 

 nehezednek ; a tollazat rendkívül tömött, főleg alul és a fejen ; szineze- 

 tükben a fehér, főleg alul, ritkán hiányzik ; tengereken, tavakon kevésbbé 

 folyó vizeken tartózkodnak, legtöbben nagy telepekben költenek s némely 

 fajok ez időben a szárazföldet keresik föl; főmozgásuk az úszás és bu- 

 kás, többen igen jó repülök, mások egyáltalán nem tudnak repülni s így 

 a legalsóbb rendű madarakhoz tartoznak; a mily ügyesek a vizén olyan 

 bárgyúak, esetlenek a szárazon; élelmük főleg halakból és kis rákokból, 

 mellesleg különböző vizirovarok álczáiból áll. Kétszer — őszszel és tavasz- 

 szal — vedlenek. 



I. CSALÁD. 

 ALKAFÉLÉK. 



ALCIDAE. 



Testük hengeres, igen izmos; fejük vastag; nyakuk tömzsi; csőrük 

 inkább rövid s furcsa alakzatú, oldalt rovátkás, — némelyikök évenkint 

 csőrét is rendesen megvedli ; úszólábukon három előre álló ujj van ; tolla- 

 zatúk többnyire kétszínű (fehér és sötét) ; szemük kicsiny ; főleg a sarkköri 



